Protopunk

Protopunk on käsite, joka viittaa sellaisiin 1960-luvun ja 1970-luvun alun rockyhtyeisiin, joiden musiikkia pidetään myöhemmän punkrockin esimuotona. Tunnetuimmat protopunkiksi laskettavista yhtyeistä olivat kotoisin Yhdysvalloista ja Britanniasta. Protopunk yhtyeet toimivat innoittajina ja esikuvina Ramonesin, The Sex Pistolsin ja The Clashin kaltaisille yhtyeille, jotka kehittivät varsinaisen punkrockin. 
Protopunk käsite.
Yleisesti ajatellaan, että punk rockin historia alkaa proto-punkista, mutta aina ei ole selvää, mitkä kaikki artistit olivat merkittäviä punk-tyylisuunnan edelläkävijöinä, ja monet tärkeät yhtyeet on myös unohdettu ajan myötä. Protopunkiin liitetyt yhtyeet saivat tyypillisesti aktiiviuransa aikana mainetta vain kulttiyhtyeinä ja suhteellisen pienten underground-piirien suosikkeina. 
Protopunkin käsite on syntynyt mediassa jälkikäteen, eikä se muodostanut koskaan yhtenäistä musiikillista ilmiötä. Yhtyeitä yhdisti ennen kaikkea provokatiivisuus ja epäsovinnaisuus. Joidenkin protopunk -yhtyeiden musiikissa esiintyi myös myöhemmälle punkille vieraita piirteitä, kuten pitkiä kitarasooloja. Esimerkiksi Suicide-yhtyeen musiikissa ei ollut kitaraa laisinkaan, vaan bändin keskeisin instrumentti oli koskettimet. Suicide liitetään kuitenkin protopunkiin aggressiivisen ja pelkistetyn soundinsa vuoksi..
Garage rock.
Proto-punkiksi kutsuttu tyylilaji on tiiviisti yhteydessä 1960-luvun garage rockiin Usein garage rock ja protopunk myös rinnastetaan toisiinsa ja monet kriitikot viittaavat garage rockiin nimillä “60s punk” (1960-luvun punk) tai “garage punk”. Garage rock oli musiikkityyli, joka syntyi 1960-luvun puolivälissä, pääasiassa Yhdysvalloissa. Tyypillisesti se kuvattiin energiseksi rockin muodoksi, jolle olivat ominaista yksinkertaiset kappalerakenteet, toistuvat kitarariffit, säröiset äänet (sekä kitarassa että laulussa) ja yleisesti aggressiivinen tunnelma. Useiden garage rock yhtyeiden musiikki muistuttaa suuresti punk rockia.
Hyvä esimerkki garage rock-yhtyeestä, joka selkeästi ennakoi punkrockin tuloa, oli The Sonics. Heidän esittämä musiikki muistuttaa punkrockia säröisellä laululla, yksinkertaisilla rakenteilla, toistuvilla riffeillä ja yleisellä energisellä ja aggressiivisella otteellaan. Bändin on sanottu vaikuttaneen useisiin punkliikkeen bändeihin. Raivoikas, huutamista lähentelevä laulutapa ennakoi esimerkiksi Sex Pistolsin laulajan Johnny Rottenin laulutyyliä 11 vuotta myöhemmin.
Proto-punkin aineksia löytyy myös yhtyeistä, jotka vaikuttivat garage rockin syntyyn. Erityisesti The Kinks, joita kutsuttiin jopa “alkuperäisiksi punkeiksi”, vaikuttivat merkittävästi punkrockin kehitykseen. Kinksin kitaristin Dave Daviesin säröinen ja terävä protopunk-soundi on kuultavissa kappaleissa kuten "You Really Got Me".
Ei ole kuitenkaan täysin tarkkaa sanoa, että koko garage rock -tyylilaji olisi punkrockin edelläkävijä. Pikemminkin meidän on eroteltava yksittäiset garage rock artistit – ja joissain tapauksissa yksittäiset kappaleet – jotka selkeästi edustavat protopunkia. Merkittävänä garage rock ja protopunk-julkaisuna voidaan pitää musiikkituottaja Lenny Kayen kokoamaa, eri artisteja esittelevää Nuggets-kokoelmalevyä. 
Keskeisiä yhtyeitä.
Useiden protopunk yhtyeiden musiikkia voi pitää 1960-luvun garage rockin jatkokehityksenä. Yksi proto-punkin kategoriaan luettu yhtye on The Velvet Underground. Vaikka heidän pääpainonsa oli taide- ja kokeellisessa rockissa, he olivat pohjimmiltaan kapinallisia proto-punkkareita. The Velvet Underground ennakoi punkia etenkin synkeillä ja makaabereilla laulunaiheillaan. Bändin debyyttialbumi "The Velvet Underground &amp; Nico" sisältää monia proto-punkin piirteitä. Yhtye on mainittu punkin, glam rockin ja monenlaisen vaihtoehtoisen rockin esi-isänä. Vuosia myöhemmin muusikko Brian Eno totesi Velvet undergroundin vaikutuksesta sanoen, “Harva osti heidän levyjään – mutta jokainen, joka osti, perusti oman bändin.”
Ehkä tunnetuin ja vaikutusvaltaisin proto-punk-bändi on The Stooges. Laulaja Iggy Popin johtama yhtye tuli tunnetuksi rajuista live-esiintymisistään, jotka selvästi ennakoivat punkin intensiivisiä keikkoja. Samoin The MC5 - yhtye ennakoi punkrockia aggressiivisella soundillaan ja yhteiskunta kriittisillä sanoituksillaan.
New York Dolls oli yksi proto-punkin ikonisimpia nimiä. Vaikka heidän yksinkertainen ja energinen musiikkinsa oli monin osin punkia, bändin ulkoinen tyyli oli kiistatta glam rockia. Siitä huolimatta he olivat yksi proto-punkin vaikutusvaltaisimmista yhtyeistä, vaikka heidän uransa jäikin lyhyeksi..Vain vuosi sen jälkeen, kun New York Dolls julkaisi albuminsa "Too Much Too Soon", ja kaksi vuotta The Stoogesin "Raw Powerin" jälkeen, punk yhtye Sex Pistols perustettiin Lontoossa. Sex Pistolsin kitaristi Steve Jones on julkisesti myöntänyt pelkistettyä soittotyylinsä saaneen vaikutteita New York Dollisin kitaristilta Johnny Thundersilta.
Protopunkin suosio.
Varsinaisen punkin nousu 1970-luvun loppuvuosina kasvatti myös aikaisemman protopunk artistien suosiota. Useimmat protopunkiin yhdistetyt yhtyeet olivat tällöin jo lopettaneet toimintansa, mutta niiden levyistä otettiin nyt uusintapainoksia. Monet tunnetut protopunkyhtyeet on sittemmin nähty myös reunion-kiertueella. Punkrockin taustalla vaikuttaneet monet vaikutteet – garage rockista, glam rockiin, – voidaan tietyissä tilanteissa kaikki laskea proto-punkin piiriin. Mutta yhä useammin käy selväksi, että yleistäminen ei onnistu.Yksittäiset kappaleet, siinä missä kokonaiset bänditkin, muovasivat sitä soundia, joka kasvoi punkrockiksi sellaisena kuin sen nykyisin tunnemme.